               EURÓPAI BIZOTTSÁG
            Brüsszel, 2022.5.16.
            COM(2022) 205 final
            2022/0150(NLE)

            Javaslat
            A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 82. cikk végrehajtására vonatkozó pénzügyi szabályokról szóló 32. jegyzőkönyvének módosításával kapcsolatban képviselendő álláspontról(InvestEU)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 82. cikk végrehajtására vonatkozó pénzügyi szabályokról szóló 32. jegyzőkönyvének módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat

               2.A javaslat háttere

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: az EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-állam mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás-fejlesztés, az oktatás, a szociálpolitika, a környezetvédelem, a fogyasztóvédelem, a turizmus és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamaival együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. Az EGT Vegyes Bizottság az EGT-megállapodásban foglaltak érvényesülésével kapcsolatos véleménycsere fóruma. Határozatait konszenzussal hozza meg.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 82. cikk végrehajtására vonatkozó pénzügyi szabályokról szóló 32. jegyzőkönyvének módosításáról szóló EGT vegyes bizottsági határozatot (a továbbiakban: a tervezett jogi aktus) tervez elfogadni.

               A tervezett jogi aktus célja az EGT-megállapodás Szerződő Felei közötti együttműködés kiterjesztése az EGT-tag EFTA-államoknak az InvestEU programban való részvételére. Ezért az InvestEU program létrehozásáról és az (EU) 2015/1017 rendelet módosításáról szóló, 2021. március 24-i (EU) 2021/523 európai parlamenti és tanácsi rendeletet
                  1
                bele kell foglalni az EGT-megállapodásba.

                  Mivel Liechtenstein nem fejezte ki érdeklődését az InvestEU programban való részvétel iránt, az EGT Vegyes Bizottság határozattervezete csak Norvégiára és Izlandra vonatkozik. Az EGT-tag EFTA-államok továbbá úgy döntöttek, hogy nem vesznek részt az InvestEU tanácsadó központban, és dönthetnek úgy, hogy az InvestEU Alap uniós komponense keretében egy vagy több pénzügyi termékben vesznek részt. Az EGT-tag EFTA-államok megfelelő pénzügyi hozzájárulásának lehetővé tétele érdekében az ilyen hozzájárulásnak azon pénzügyi termékek kockázati profilján kell alapulnia, amelyekben részt kívánnak venni. Az EGT-tag EFTA-államok hozzájárulásai növelik az uniós garanciát.

               Az EGT-tag EFTA-államok InvestEU Alaphoz való pénzügyi hozzájárulásának kiszámítása céljából előfordulhat, hogy az EGT-megállapodás 82. cikkének (1) bekezdésében a költségvetési sorokra vonatkozóan meghatározott arányossági tényező nem tükrözi pontosan az InvestEU Alapban a releváns pénzügyi termékeken keresztül megvalósuló részvétel arányát. Ezért a 32. jegyzőkönyv 8. cikkével összhangban az EFTA-államok hozzájárulási megállapodásokat kötnek a Bizottság által képviselt EU-val. Tekintettel a kiválasztott pénzügyi termékeken keresztül megvalósuló pénzügyi hozzájárulásra, a hozzájárulási megállapodásokban kell megállapítani az EFTA-államok által az uniós garanciához nyújtott pénzügyi hozzájárulás összegét, a hozzájárulás felhasználásának feltételeit, a hozzájárulás kifizetésének gyakoriságát és összegét, valamint a fel nem használt pénzeszközök és bevételek EFTA-államok részére történő visszatérítésének szabályait.

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást befizették. A befizetésre mindazonáltal azt követően kerülhet sor, hogy elfogadták ezt a tanácsi határozatra irányuló tervezetet, valamint benyújtották az EGT-tag EFTA-államoknak az Európai Bizottság által meghatározott összegek befizetésére vonatkozó uniós felhívást.

               A 2022. január 1-je és a vonatkozó befizetés közötti időszak áthidalása érdekében ezért a Vegyes Bizottság határozattervezetét 2022. január 1-jétől visszamenőleg kell alkalmazni. A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

                  Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió által képviselendő álláspont

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.

               Az EGT Vegyes Bizottság csatolt határozattervezetének tartalma és jellege esetében nem csupán a 2894/94/EK tanácsi rendelet 1. cikkének (3) bekezdése értelmében vett technikai kiigazításról van szó. Az Unió álláspontját ennélfogva a Tanács alakítja ki.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  2
               .

               4.1.2.A jelen esetre történő alkalmazás

               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja az EGT-megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.

               4.2.2.A jelen esetre történő alkalmazás

               A javasolt határozat anyagi jogalapjának meg kell egyeznie azon jogi aktus anyagi jogalapjával, amelyet az EGT-megállapodásba belefoglal.

               Az „InvestEU program” az EUMSZ „Ipar” és „Gazdasági, társadalmi és területi kohézió” címén alapul (a 173. cikk és a 175. cikk harmadik bekezdése).

               Ezért a javasolt határozat anyagi jogalapja a következő rendelkezésekből áll: az EUMSZ 173. cikke és 175. cikkének harmadik bekezdése.

               4.3.Következtetés

               A javasolt határozat jogalapja ezért az EUMSZ 173. cikke és 175. cikkének harmadik bekezdése, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.Költségvetési vonzatok

                  Norvégiának és Izlandnak pénzügyi hozzájárulást kell nyújtania az Unió költségvetéséhez. A pontos összeg e tanácsi határozatra irányuló tervezet elfogadását követően az EGT-megállapodás rendelkezéseivel összhangban kerül meghatározásra.

               6.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét és a 82. cikk végrehajtására vonatkozó pénzügyi szabályokról szóló 32. jegyzőkönyvét, elfogadását követően helyénvaló kihirdetni az Európai Unió Hivatalos Lapjában.

               2022/0150 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 82. cikk végrehajtására vonatkozó pénzügyi szabályokról szóló 32. jegyzőkönyvének módosításával kapcsolatban képviselendő álláspontról

                  (InvestEU)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 173. cikkére, valamint 175. cikkének harmadik bekezdésére, összefüggésben a 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 82. cikk végrehajtására vonatkozó pénzügyi szabályokról szóló 32. jegyzőkönyvének módosításáról.

               (3)Az (EU) 2021/523 európai parlamenti és tanácsi rendeletet
                  5
                bele kell foglalni az EGT-megállapodásba.

               (4)Az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvét és (a 82. cikk végrehajtására vonatkozó pénzügyi szabályokról szóló) 32. jegyzőkönyvét ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak az e határozat mellékletében foglalt EGT vegyes bizottsági határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és (a 82. cikk végrehajtására vonatkozó pénzügyi szabályokról szóló) 32. jegyzőkönyvének javasolt módosítására vonatkozóan az EGT Vegyes Bizottságban képviselendő álláspont az EGT Vegyes Bizottság határozatának az e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 107., 2021.3.26, 30. o.

                     (2)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        Az Európai Parlament és a Tanács (EU) 2021/523 rendelete (2021. március 24.) az InvestEU program létrehozásáról és az (EU) 2015/1017 rendelet módosításáról (HL L 107., 2021.3.26., 30. o.).

    ---documentbreak---

               EURÓPAI BIZOTTSÁG
            Brüsszel, 2022.5.16.
            COM(2022) 205 final

            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 82. cikk végrehajtására vonatkozó pénzügyi szabályokról szóló 32. jegyzőkönyvének módosításával kapcsolatban képviselendő álláspontról(InvestEU)

               MELLÉKLET

               AZ EGT VEGYES BIZOTTSÁG

               […]-I

               […] HATÁROZATA

               az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és (a 82. cikk végrehajtására vonatkozó pénzügyi szabályokról szóló) 32. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Helyénvaló kiterjeszteni az EGT-megállapodás Szerződő Felei közötti együttműködést az InvestEU program létrehozásáról és az (EU) 2015/1017 rendelet módosításáról szóló, 2021. március 24-i (EU) 2021/523 európai parlamenti és tanácsi rendeletnek
                  1
                az EGT-megállapodásba foglalása érdekében.

               (2)Az (EU) 2021/523 rendelet 5. cikke értelmében az EFTA-államok az InvestEU Alap uniós komponense keretében bizonyos pénzügyi termékekben való részvétel céljából hozzájárulhatnak az uniós garanciához. Az EFTA-államoknak az uniós garancia feltöltéséhez nyújtott hozzájárulását az uniós garanciához kapcsolódó függő kötelezettséget fedező back-to-back garancia kísérheti. Alternatív megoldásként az InvestEU Alaphoz való teljes hozzájárulásukat készpénzben is nyújthatják.

               (3)Az EFTA-államok és intézményeik, vállalkozásaik, szervezeteik és állampolgáraik európai uniós programokban való részvételének feltételeit az EGT-megállapodás és különösen annak 81. cikke határozza meg.

               (4)A Covid19-válság utáni helyreállítás támogatására szolgáló Európai Uniós Helyreállítási Eszköz létrehozásáról szóló, 2020. december 14-i (EU) 2020/2094 tanácsi rendelet
                  2
                további külső címzett bevételeket különít el az (EU) 2021/523 európai parlamenti és tanácsi rendelettel létrehozott InvestEU programra. Helyénvaló az EGT-megállapodás 82. cikkének végrehajtására vonatkozó pénzügyi szabályokról szóló 32. jegyzőkönyvben egyértelművé tenni, hogy az EFTA-államok InvestEU programhoz való pénzügyi hozzájárulásának kiszámítása céljából a számítás alapját az (EU) 2020/2094 tanácsi rendelet 3. cikkének (1) bekezdése szerinti külső címzett bevételeknek megfelelő előirányzatokkal kell növelni az említett programban való részvételükkel összefüggésben.

               (5)Az EGT-megállapodás 31. és 32. jegyzőkönyvét ezért ennek megfelelően módosítani kell annak érdekében, hogy a kiterjesztett együttműködés 2022. január 1-jei kezdettel lehetővé váljon,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyve a 19. cikk (A gazdasági és társadalmi egyenlőtlenségek csökkentése) után a következő cikkel egészül ki:

               „20. cikk

               A versenyképesség, a társadalmi-gazdasági konvergencia és a kohézió javítása az InvestEU program keretében

               (1)Az EFTA-államok 2022. január 1-jétől részt vesznek azokban a tevékenységekben, amelyek az alábbi uniós jogi aktusból következhetnek:

               –32021 L 0523: Az Európai Parlament és a Tanács (EU) 2021/523 rendelete (2021. március 24.) az InvestEU program létrehozásáról és az (EU) 2015/1017 rendelet módosításáról (HL L 107., 2021.3.26., 30. o.).

               (2)Az EFTA-államok nem vesznek részt az InvestEU tanácsadó központban.

               (3)Az EFTA-államok dönthetnek úgy, hogy az InvestEU Alap uniós komponense keretében egy vagy több pénzügyi termékben vesznek részt. Az EFTA-államok hozzájárulásának azon pénzügyi termékek kockázati profilján alapul, amelyekben részt kívánnak venni. Az EFTA-államok hozzájárulásai növelik az uniós garanciát.

               (4)Az EFTA-államok InvestEU Alaphoz való pénzügyi hozzájárulásának kiszámítása céljából az EGT-megállapodás 82. cikkének (1) bekezdésében a költségvetési sorokra vonatkozóan meghatározott arányossági tényező nem alkalmazandó. A 32. jegyzőkönyv 8. cikkével összhangban az EFTA-államok hozzájárulási megállapodásokat kötnek a Bizottság által képviselt EU-val. A hozzájárulási megállapodásokban kell megállapítani az EFTA-államok által az uniós garanciához nyújtott pénzügyi hozzájárulás összegét, a hozzájárulás felhasználásának feltételeit, a hozzájárulás kifizetésének gyakoriságát és összegét, valamint a fel nem használt pénzeszközök és bevételek EFTA-államok részére történő visszatérítésének szabályait.

               (5)Amennyiben az EFTA-államok uniós garanciához való hozzájárulása nem nyújt teljes körű készpénzfeltöltést, azaz a feltöltés meghatározott mértéke kevesebb mint 100 %, az EFTA-államok kötelezettséget vállalnak arra, hogy az adott függő kötelezettséget visszavonhatatlan, feltétel nélküli és azonnal lehívható back-to-back garanciával fedezik. A back-to-back garanciát a hozzájárulási megállapodás aláírásával egyidejűleg kell nyújtani.

               (6)Liechtenstein mentesül a programban való részvétel és az e programhoz való pénzügyi hozzájárulás alól.”

               2. cikk

               Az EGT-megállapodás 32. jegyzőkönyve 1. cikke (10) bekezdésének szövege helyébe a következő szöveg lép:

               „(10)Az operatív hozzájárulásnak a megállapodás 82. cikkének a) és b) pontja szerinti kiszámítása céljából (az (EU) 2021/695 európai parlamenti és tanácsi rendelettel létrehozott) Horizont Európa program, (az (EU) 2021/523 európai parlamenti és tanácsi rendelettel létrehozott) InvestEU program és (az 1313/2013/EU európai parlamenti és tanácsi határozattal szabályozott) uniós polgári védelmi mechanizmus finanszírozása érdekében az érintett évekre vonatkozóan véglegesen elfogadott európai uniós költségvetésbe beállított kötelezettségvállalási és kifizetési előirányzatokat növelni kell a Covid19-világjárvány utáni helyreállítás támogatására szolgáló Európai Uniós Helyreállítási Eszköz létrehozásáról szóló, 2020. december 14-i (EU) 2020/2094 tanácsi rendelet
                  3
                3. cikkének (1) bekezdése értelmében az említett tevékenységekre elkülönített külső címzett bevételeknek megfelelő előirányzatokkal.”

               3. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették
                  4*.

               Ezt a határozatot 2022. január 1-jétől kell alkalmazni.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                  az EGT Vegyes Bizottság részéről

                  az elnök

                  [...]

                  az EGT Vegyes Bizottság

                  titkárai

                  [...]

                     (1)

                        HL L 107., 2021.3.26., 30. o.

                     (2)

                        HL L 433I., 2020.12.22., 23. o.

                     (3)

                        HL L 433I., 2020.12.22., 23. o.

                     (4)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2022.5.16.
            COM(2022) 215 final
            2022/0153(NLE)

            Javaslat
            A TANÁCS HATÁROZATA
            az Európai Unió által az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 63. cikkének (3) bekezdése alapján folytatandó konzultációkról a vámügyi együttműködéssel és a származási szabályokkal foglalkozó kereskedelmi szakbizottságban képviselendő álláspontról

               INDOKOLÁS

               1.A javaslat tárgya

               A vámügyi együttműködéssel és a származási szabályokkal foglalkozó kereskedelmi szakbizottság (a továbbiakban: szakbizottság) határozat elfogadását tervezi az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 63. cikkének (3) bekezdése alapján lefolytatandó konzultációkról. E javaslat tárgya az Unió által a szakbizottságban az e kérdéssel kapcsolatban képviselendő álláspont meghatározásáról szóló határozat.

               2.A JAVASLAT HÁTTERE

               2.1.Az EU–Egyesült Királyság kereskedelmi és együttműködési megállapodás

               Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás (a továbbiakban: megállapodás), vám‑ és kvótamentes hozzáférést biztosít a megállapodás egyik részes felének területéről a másik fél területére irányuló behozatalokra, ha azok megfelelnek a származási szabályok követelményeinek. A megállapodás 63. cikke meghatározza a termékek származásának ellenőrzésére szolgáló eljárást. Azt is kimondja, hogy a feleknek konzultációt kell folytatniuk, ha valamelyik fél megtagadja a másik fél termékétől a preferenciális elbánást annak ellenére, hogy az exportáló fél kedvező véleményt bocsátott ki a termék származásáról.

               2.2.A vámügyi együttműködéssel és a származási szabályokkal foglalkozó kereskedelmi szakbizottság

               A megállapodás 8. cikke (1) bekezdésének c) pontja szerint a szakbizottság hatásköre a következőkre terjed ki:

               – a megállapodás második része első tárgyköre I. címének 2. és 5. fejezete;

               – a vámügyekben történő kölcsönös közigazgatási segítségnyújtásról szóló jegyzőkönyv; valamint

               – a szellemitulajdon-jogok vámhatósági érvényesítésére, a díjakra és illetékekre, a vámérték-megállapításra és a javított árukra vonatkozó rendelkezések.

               A megállapodás 121. cikke (2) bekezdésének d) pontja szerint a vámügyi együttműködéssel és a származási szabályokkal foglalkozó kereskedelmi szakbizottság határozatokat vagy ajánlásokat fogadhat el a 63. cikk szerinti konzultációs eljárásokra vonatkozóan. Határozatokat vagy ajánlásokat fogadhat el továbbá az I. cím 2. fejezetének végrehajtásával kapcsolatos bármely technikai vagy igazgatási kérdésről is, beleértve a származási szabályok egységes alkalmazását biztosító értelmező megjegyzéseket is.

               2.3.A vámügyi együttműködéssel és a származási szabályokkal foglalkozó kereskedelmi szakbizottság tervezett jogi aktusa

               A tervezett jogi aktus célja a felek között folytatandó konzultáció szabályainak megállapítása arra az esetre, ha valamelyik fél megtagadja a másik fél termékétől a preferenciális tarifális elbánást annak ellenére, hogy az exportáló fél kedvező véleményt bocsátott ki a termék származásáról.

               A megállapodás 10. cikkének, valamint 121. cikke (2) bekezdése d) pontjának megfelelően a tervezett jogi aktus kötelező lesz a Felekre nézve. A tervezett jogi aktus a megállapodás 63. cikkének (3) bekezdését hajtja végre. Az említett cikk értelmében a vámügyi együttműködéssel és a származási szabályokkal foglalkozó kereskedelmi szakbizottság konzultációs eljárást határoz meg azokra az esetekre, amikor a feleknek konzultációt kell folytatniuk a származási szabályok alkalmazásával kapcsolatos nézetkülönbség miatt. Konkrétan ez a helyzet áll fenn, ha az egyik fél megtagadja a másik fél termékétől a preferenciális tarifális elbánást annak ellenére, hogy az exportáló fél az ellenőrzési eljárást követően kedvező véleményt bocsátott ki, amelyben megerősítette a termék származását. A javasolt szabályok értelmében a feleknek rugalmasan kell lefolytatniuk a konzultációt, elősegítve a két fél közötti kommunikációt és megindokolva a preferenciális elbánás megtagadását.

               Az 1. szabály meghatározza, hogy a felek hogyan kérhetik a másik féltől a konzultációt. Kapcsolattartóként a kereskedelmi szakbizottság titkárságát jelöli ki.

               A 2. szabály meghatározza a konzultációs ülések összehívásának és lezárásának határidejét. Emellett több lehetőséget is javasol a megtartásuk módjára vonatkozóan.

               A 3. szabály előírja, hogy a feleknek minden konzultáció előtt be kell jelenteniük küldöttségük tervezett összetételét.

               A 4. szabály meghatározza a konzultációk nyelvhasználati szabályait és az előzetesen kiosztandó releváns dokumentumokat.

               Az 5. szabály meghatározza a konzultációkról készült jegyzőkönyvek megszövegezésének módját és határidejét.

               A 6. szabály előírja, hogy a feleknek meg kell kísérelniük kölcsönösen kielégítő megoldást találni. Emellett egyértelműen meghatározza, hogy a konzultációs időszak mikor tekintendő lejártnak, és kimondja, hogy nem minősül lejártnak a határidő, ha a konzultációra az egyik félnek felróható ok miatt nem került sor.

               3.Az Unió által képviselendő álláspont

               A Tanácsnak meg kell határoznia az Unió által a vámügyi együttműködéssel és a származási szabályokkal foglalkozó kereskedelmi szakbizottságban a megállapodás 63. cikkének (3) bekezdése szerinti konzultációkra vonatkozó eljárási szabályok elfogadásával kapcsolatban képviselendő álláspontot. Ez minőségibb jogalkotást és nagyobb átláthatóságot eredményez.

               A javasolt eljárás nem érinti a megállapodás szerinti származási szabályok lényegi tartalmát.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok.

               4.1.2.A jelen esetre történő alkalmazás

               A vámügyi együttműködéssel és a származási szabályokkal foglalkozó kereskedelmi szakbizottságot a megállapodás hozta létre. Tehát ez egy megállapodás által létrehozott szerv.

               A vámügyi együttműködéssel és a származási szabályokkal foglalkozó kereskedelmi szakbizottság által elfogadandó jogi aktus joghatással bíró jogi aktus. A megállapodás 10. cikkének, valamint 121. cikke (2) bekezdése d) pontjának értelmében kötelező lesz a Felekre nézve.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. A tervezett jogi aktus kettős célkitűzést is követhet, vagy két összetevőből is állhat, és ezek egyike elsődlegesként, míg a másik pusztán járulékosként azonosítható. Ez esetben az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma az olyan esetekre alkalmazandó konzultációs eljárás kidolgozásával kapcsolatos, amikor az egyik fél a megállapodás 63. cikkének (3) bekezdése szerint megtagadja a másik fél termékétől a preferenciális elbánást.

               4.3.Következtetés

               A javasolt határozat jogalapja az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.

               2022/0153 (NLE)

               Javaslat

               A TANÁCS HATÁROZATA

               az Európai Unió által az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 63. cikkének (3) bekezdése alapján folytatandó konzultációkról a vámügyi együttműködéssel és a származási szabályokkal foglalkozó kereskedelmi szakbizottságban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodást (a továbbiakban: megállapodás) az Unió a 2020. december 29-i (EU) 2020/2252 tanácsi határozat révén megkötötte, és a megállapodás 2021. május 1-jén hatályba lépett.

               (2)A megállapodás 63. cikkének (3) bekezdése konzultációs eljárást ír elő a preferenciális elbánás megtagadásának esetére. A megállapodás 121. cikke (2) bekezdésének d) pontja értelmében a 8. cikk (1) bekezdésének c) pontjával létrehozott, a vámügyi együttműködéssel és a származási szabályokkal foglalkozó kereskedelmi szakbizottság (a továbbiakban: szakbizottság) határozatokat vagy ajánlásokat fogadhat el a 63. cikk (3) bekezdése szerinti konzultációs eljárásokról. A megállapodás 10. cikke értelmében a szakbizottság határozatai kötelezőek a felekre nézve.

               (3)Helyénvaló tanácsi határozat formájában meghatározni az Unió által a szakbizottságban képviselendő álláspontot, mivel a megállapodás 63. cikkének (3) bekezdése szerinti konzultációs szabályokról szóló szakbizottsági határozat joghatással bíró jogi aktus.

               (4)A megállapodás 63. cikkének (3) bekezdésében előírt konzultációs eljárásra vonatkozó szabályok megállapítása egyértelmű helyzetet teremt és biztosítja az átláthatóságot arra az esetre, ha valamely fél úgy dönt, hogy megtagadja a másik fél termékétől a preferenciális tarifális elbánást, az utóbbi fél kedvező, a származó helyzetet megerősítő véleménye ellenére.

               (5)Ezért a szakbizottságban az Unió által képviselendő álláspontnak a szakbizottság e határozat mellékletében foglalt határozattervezetén kell alapulnia,

               ELFOGADTA EZT A HATÁROZATOT:

               1. cikk

               A megállapodás által létrehozott, a vámügyi együttműködéssel és a származási szabályokkal foglalkozó kereskedelmi szakbizottságban az Unió által képviselendő álláspont a szakbizottság e határozathoz csatolt határozattervezetén alapul.

               2. cikk

               Ez a határozat az elfogadásának napján lép hatályba.

               3. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

    ---documentbreak---

               EURÓPAI BIZOTTSÁG
            Brüsszel, 2022.5.16.
            COM(2022) 215 final

            MELLÉKLET
            a következőhöz:
            JavaslatA Tanács határozata
            az Európai Unió által az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 63. cikkének (3) bekezdése alapján folytatandó konzultációkról a vámügyi együttműködéssel és a származási szabályokkal foglalkozó kereskedelmi szakbizottságban képviselendő álláspontról

               MELLÉKLET

               Tervezet

               Az egyrészről az Európai Unió és az Európai Atomenergia-közösség, másrészről Nagy-Britannia és Észak-Írország Egyesült Királysága között létrejött kereskedelmi és együttműködési megállapodás által létrehozott, a vámügyi együttműködéssel és a származási szabályokkal foglalkozó

               EU-EGYESÜLT KIRÁLYSÁG KERESKEDELMI SZAKBIZOTTSÁG ... sz. HATÁROZATA

               a preferenciális elbánás megtagadása esetén alkalmazandó konzultációs eljárásról

               A vámügyi együttműködéssel és a származási szabályokkal foglalkozó KERESKEDELMI SZAKBIZOTTSÁG,

               tekintettel az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásra (a továbbiakban: megállapodás), és különösen annak 63. cikkének a preferenciális elbánás megtagadása esetén alkalmazandó konzultációs eljárásról szóló (3) bekezdésére,

               mivel:

               (1)
                     Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodást (a továbbiakban: megállapodás) az Unió a 2020. december 29-i (EU) 2020/2252 tanácsi határozat révén megkötötte, és a megállapodás 2021. május 1-jén hatályba lépett.

               (2)
                     A megállapodás 121. cikke (2) bekezdésének d) pontja értelmében a vámügyi együttműködéssel és a származási szabályokkal foglalkozó kereskedelmi szakbizottság (a továbbiakban: szakbizottság) határozatokat vagy ajánlásokat fogadhat el a megállapodás 63. cikkének (3) bekezdése szerinti konzultációs eljárásokról.

               (3)
                     A megállapodás 63. cikkének (3) bekezdése úgy rendelkezik, hogy amennyiben az importáló fél vámhatósága az exportáló fél által kibocsátott, a termék származó státuszát megerősítő vélemény kézhezvételét követően értesíti az exportáló fél vámhatóságát azon szándékáról, hogy elutasítja a preferenciális tarifális elbánást, a felek az egyik fél kérésére az értesítés napjától számított három hónapon belül konzultációt folytatnak, amelyre a szakbizottság által meghatározott eljárásnak megfelelően kerül sor.

               (4)
                     A megállapodás 63. cikkének (3) bekezdésével összhangban eljárási szabályokat kell megállapítani a felek közötti megállapodás elősegítése érdekében arra az esetre, ha az egyik fél megtagadja a preferenciális elbánást a másik félnek a termék származását megerősítő véleménye ellenére is.

               ELFOGADTA EZT A HATÁROZATOT:

               1. cikk

               A megállapodás 63. cikkének (3) bekezdésében említett konzultációt az e határozat mellékletében meghatározott eljárási szabályzattal összhangban kell lefolytatni.

               2. cikk

               Ez a határozat az elfogadásának napján lép hatályba.

               Ezt a határozatot ugyanattól a naptól kell alkalmazni.

               Kelt …-ban/-ben,

                  a kereskedelmi szakbizottság részéről

               az EU által delegált társelnök és az Egyesült Királyság által delegált társelnök

               MELLÉKLET

               AZ EU-EGYESÜLT KIRÁLYSÁG KERESKEDELMI ÉS EGYÜTTMŰKÖDÉSI MEGÁLLAPODÁS 63. CIKKE (3) BEKEZDÉSÉNEK MÁSODIK ALBEKEZDÉSE SZERINTI KONZULTÁCIÓS ELJÁRÁS

               1. szabály

               1.Miután az importáló fél vámhatósága értesítette az exportáló fél vámhatóságát arról, hogy nem szándékozik megadni a preferenciális tarifális elbánást, az egyik fél az EU–Egyesült Királyság kereskedelmi és együttműködési megállapodás (a továbbiakban: megállapodás) 63. cikke (3) bekezdésének második albekezdésének megfelelően konzultáció iránti kérelmet nyújthat be a másik félhez.

               2.A kérelmet a kérelmező félnek a vámügyi együttműködéssel és a származási szabályokkal foglalkozó kereskedelmi szakbizottság (a továbbiakban: szakbizottság) titkárságába delegált tagja nyújtja be a másik fél titkársági tagjához, e-mailben vagy adott esetben bármely más olyan (tele)kommunikációs eszköz útján, amely rögzíti az elküldés tényét. A kérelem az elküldésének napján tekintendő kézbesítettnek, amennyiben ennek ellenkezője nem bizonyított.

               2. szabály

               1.A konzultációkat a szándékról szóló, az 1. szabálynak megfelelően benyújtott értesítés időpontjától számított három hónapon belül kell összehívni és lezárni, kivéve, ha a felek a konzultációs határidő meghosszabbításában állapodnak meg. Ezen időszak alatt a felek egy vagy több alkalommal találkozhatnak.

               2.A konzultációkat személyes részvétellel vagy a Felek megállapodása szerinti más kommunikációs eszköz útján kell megtartani. Személyes konzultáció esetén a konzultációkra annak a félnek a területén kerül sor, amelyhez a konzultáció iránti kérelem benyújtásra került, kivéve, ha a felek másként állapodnak meg.

               3. szabály

               Az Unió, illetve az Egyesült Királyság 15 naptári nappal az egyes konzultációs alkalmakat megelőzően a titkárságon keresztül tájékoztatják a másik felet küldöttségeik tervezett összetételéről, továbbá közlik a küldöttség minden egyes tagjának nevét és hivatali beosztását.

               4. szabály

               1.A konzultációra angol nyelven kerül sor.

               2.A konzultáció szempontjából releváns írásos dokumentumokat a titkárságon keresztül kell eljuttatni a másik félhez. Ezek az Unió bármelyik hivatalos nyelvén készült dokumentumok lehetnek.

               5. szabály

               1.Az ülésnek otthont adó, konzultációra felkért fél titkársági tagként delegált tisztviselője 8 naptári napon belül elkészíti az egyes konzultációk jegyzőkönyvének tervezetét. A jegyzőkönyvtervezetet észrevételezés céljából meg kell küldeni a másik fél titkársági tagjának. Ez utóbbi 8 naptári napon belül nyújthatja be észrevételeit.

               2.A jegyzőkönyv összefoglalja a konzultációs alkalmakat, adott esetben részletezve a következőket:

               a)a benyújtott dokumentumok;

               b)minden olyan nyilatkozat, amelynek jegyzőkönyvbe vételét valamelyik fél kérte; valamint

               c)a konzultáció következtetései, melyeknek része lehet a konzultáció időtartamának meghosszabbítása is.

               3.A jegyzőkönyv melléklet formájában tartalmazza a résztvevők listáját, amely minden küldöttség esetében feltünteti az ülésen részt vevő személyek nevét és hivatali beosztását.

               4.A titkárság a kapott észrevételek alapján kiigazítja a jegyzőkönyvtervezetet. A kiigazított jegyzőkönyvtervezetet a konzultáció dátumát követő 28 napon vagy a felek által megállapodásban rögzített egyéb határidőn belül mindkét fél jóváhagyja. A jegyzőkönyv jóváhagyását követően a felek között létrejött megállapodás azon konzultáció időpontjától hatályos, amikor azok a következtetést elfogadták.

               5.Amennyiben a konzultációra írásban került sor, a konzultáció eredményét a szakbizottság következő ülésének jegyzőkönyvében kell rögzíteni. A konzultációk során létrejött megállapodás a felek között azon konzultáció időpontjától hatályos, amikor azok a következtetést elfogadták.

               6. szabály

               1.A felek kötelesek mindent megtenni annak érdekében, hogy a vitás ügyet a 2. szabályban említett konzultációs időszakon belül kölcsönösen kielégítő módon rendezzék. Ha a felek megállapodásra jutnak, ez utóbbi kötelező a felekre nézve.

               2.A megállapodás 63. cikke (3) bekezdése harmadik albekezdésének alkalmazásában a 2. szabályban említett konzultációs időszak akkor tekintendő lejártnak, amikor annak időtartama véget ér, és a Felek nem állapodnak meg a meghosszabbításában, kivéve, ha a konzultációt az importáló félnek felróható okok miatt nem tudták lefolytatni.